MUNICIPIUL CRAIOVA

CONSILIUL LOCAL AL MUNICIPIULUI CRAIOVA                        
      HOTĂRÂREA NR.279
privind dezmembrarea imobilului-teren care aparține domeniului privat al municipiului Craiova, situat în str. Pictor Oscar Obedeanu, nr.22, înscris în Cartea Funciară nr. 258927 Craiova
          Consiliul Local al Municipiului Craiova, întrunit în şedinţa ordinară din data de 28.05.2026;

           Având în vedere referatul de aprobare nr.168408/2026, raportul nr.168954/2026 al Direcţiei Patrimoniu şi raportul de avizare nr.177081/2026 al Direcţiei Juridice, Asistenţă de Specialitate şi Contencios Administrativ prin care se propune dezmembrarea imobilului-teren care aparține domeniului privat al municipiului Craiova, situat în str. Pictor Oscar Obedeanu, nr.22, înscris în Cartea Funciară nr. 258927 Craiova
și avizele nr.17/2026 al Comisiei I - Buget Finanţe, Studii, Prognoze şi Administrarea Domeniului, nr.15/2026 al Comisiei III - Servicii Publice, Liberã Iniţiativã şi Relaţii Internaţionale și nr.21/2026 al Comisiei V- Juridică, Administraţie Publică şi Drepturi Cetăţeneşti;
          În conformitate cu prevederile Legii nr.7/1996 a cadastrului şi publicităţii imobiliare , republicată, cu modificările şi completările ulterioare, art.135 din Ordinul Directorului General al Agenţiei Naţionale de Cadastru şi Publicitate Imobiliară, nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară;
În temeiul prevederilor art.129 alin.2 lit.c, coroborat cu alin.6 lit.b, art.139 lit.g, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1. Se aprobă dezmembrarea imobilului-teren care aparţine domeniului privat al municipiului Craiova, în suprafaţă de 617 mp., înscris în Cartea Funciară nr. 258927, situat în str. Pictor Oscar Obedeanu nr. 22, în două loturi, după cum urmează:
       a) lotul 1-teren str. Pictor Oscar Obedeanu, nr.22, în suprafață de 67 mp., cu valoare de inventar 63.315,00 lei;

                 b) lotul 2-teren alee de acces str. Pictor Oscar Obedeanu, nr.22, în suprafață de 550 mp, cu valoare de inventar 519.750,00 lei, 

             conform anexei care face parte integrantă din prezenta hotărâre.
 Art.2.  Se împuterniceşte  Primarul Municipiului Craiova să încheie în formă autentică actul de dezmembrare a imobilului prevăzut la art.1 şi să reprezinte Municipiul Craiova în faţa notarului public, în vederea autentificării şi indeplinirii procedurilor de publicitate imobiliară prevăzute de lege.

 Art.3. Se aprobă modificarea în mod corespunzător  a Hotărârii Consiliului Local al Municipiului Craiova nr.522/2007, cu modificările și completările ulterioare.
 Art.4. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

